Περιεχόμενα

# Σχεδίαση πίνακα

Στο παράθυρο Σχεδίαση πίνακα καθορίζετε νέους πίνακες ή επεξεργασία της δομής υφιστάμενου πίνακα.

Για να έχετε πρόσβαση σε αυτήν τη λειτουργία...

Σε ένα παράθυρο αρχείου βάσης δεδομένων, πατήστε στο εικονίδιο Πίνακες. Επιλέξτε Εισαγωγή - Σχεδίαση πίνακα ή Επεξεργασία - Επεξεργασία.

Σύνοψη βάσης δεδομένων

Σχεδίαση πίνακα

Το παράθυρο έχει τη δική του γραμμή μενού. Περιέχει επίσης την παρακάτω νέα εντολή: Σχεδίαση ευρετηρίου

## Περιοχή καθορισμού πίνακα

Σε αυτήν την περιοχή καθορίζετε τη δομή του πίνακα.

### Όνομα πεδίου

Καθορίζει το πεδίο δεδομένων. Η μηχανή βάσης δεδομένων μπορεί να επιβάλει περιορισμούς στο μήκος του ονόματος του πίνακα και τη χρήση ειδικών χαρακτήρων και διαστημάτων στο όνομα του πίνακα.

### Τύπος πεδίου

Καθορίζει τον τύπο πεδίου. Οι διαθέσιμοι τύποι πεδίου περιορίζονται από τη χρησιμοποιούμενη μηχανή βάσης δεδομένων.

### Περιγραφή

Καθορίζει προαιρετική περιγραφή για κάθε πεδίο.

Οι κεφαλίδες γραμμής περιέχουν τις παρακάτω εντολές μενού περιβάλλοντος:

### Αποκοπή

Αποκόπτει την επιλεγμένη γραμμή στο πρόχειρο.

### Αντιγραφή

Αντιγράφει την επιλεγμένη γραμμή στο πρόχειρο.

### Επικόλληση

Επικολλά το περιεχόμενο του προχείρου.

### Διαγραφή

Διαγράφει την επιλεγμένη γραμμή.

### Εισαγωγή γραμμών

Εισάγει μια κενή γραμμή πάνω από την τρέχουσα γραμμή, εάν ο πίνακας δεν έχει αποθηκευτεί. Εισάγει μια κενή γραμμή στο τέλος του πίνακα εάν ο πίνακας έχει ήδη αποθηκευτεί.

### Πρωτεύον κλειδί

Εάν αυτή η εντολή έχει σημάδι ελέγχου, το πεδίο δεδομένων καθορίζεται ως πρωτεύον κλειδί. Πατώντας την εντολή ενεργοποιείτε/απενεργοποιείτε τον ορισμό πρωτεύοντος κλειδιού του πεδίου. Η εντολή είναι ορατή μόνο εάν η προέλευση δεδομένων υποστηρίζει πρωτεύοντα κλειδιά.

## Ιδιότητες πεδίου

Καθορίζει τις ιδιότητες πεδίου του τρέχοντος επιλεγμένου πεδίου.

### Μήκος

Καθορίζει τον μέγιστο επιτρεπόμενο αριθμό χαρακτήρων για καταχωρίσεις δεδομένων του αντίστοιχου πεδίου δεδομένων συμπεριλαμβανομένων διαστημάτων, ή ειδικών χαρακτήρων.

### Δεκαδικά ψηφία

Καθορίζει τον αριθμό των δεκαδικών ψηφίων αριθμητικού ή δεκαδικού πεδίου.

### Προεπιλεγμένη τιμή

Καθορίζει την τιμή που είναι η προεπιλεγμένη στις εγγραφές νέων δεδομένων.

### Παράδειγμα μορφής

Εμφανίζει ένα δείγμα κωδικού μορφής του πεδίου εφαρμόζοντας το στην προεπιλεγμένη τιμή. Επιλέξτε τον κωδικό μορφής με το πλήκτρο Πεδίο μορφής.

### Μορφοποίηση πεδίου

Αυτό το πλήκτρο ανοίγει τον διάλογο Μορφοποίηση πεδίου.

## Περιοχή βοήθειας

Εμφανίζει συμβολοσειρά ή υπόδειξη βοήθειας που ορίζεται από τον σχεδιαστή της βάσης δεδομένων για το δεδομένο πεδίο.

Παρακαλούμε, υποστηρίξτε μας!