Περιεχόμενα

# ODBC

Καθορίζει τις ρυθμίσεις των βάσεων δεδομένων ODBC. Αυτό περιλαμβάνει τα δεδομένα πρόσβασης του χρήστη σας, τις ρυθμίσεις του οδηγού και τους ορισμούς γραμματοσειράς.

## Όνομα χρήστη

Πληκτρολογήστε το όνομα χρήστη για πρόσβαση της βάσης δεδομένων.

## Απαιτείται κωδικός πρόσβασης

Αποτρέπει την πρόσβαση της βάσης δεδομένων από μη εξουσιοδοτημένο χρήστη. Χρειάζεται μόνο να εισάγετε τον κωδικό πρόσβασης μία φορά ανά συνεδρία.

## Ρυθμίσεις οδηγού

Χρησιμοποιήστε αυτό το πεδίο κειμένου για να εισάγετε πρόσθετες προαιρετικές ρυθμίσεις του οδηγού, εάν αυτό είναι απαραίτητο.

## Σύνολο χαρακτήρων

Επιλέξτε τη μετατροπή κώδικα που θέλετε να χρησιμοποιήσετε για να προβάλετε τη βάση δεδομένων στο LibreOffice. Αυτό δεν επηρεάζει τη βάση δεδομένων. Επιλέξτε "Σύστημα" για να χρησιμοποιήσετε το προεπιλεγμένο σύνολο χαρακτήρων του λειτουργικού σας συστήματος. Κείμενο και βάσεις δεδομένων dBASE περιορίζονται σε σύνολα χαρακτήρων με μήκος χαρακτήρων σταθερού μεγέθους, όπου όλοι οι χαρακτήρες κωδικοποιούνται με τον ίδιο αριθμό ψηφιολέξεων (bytes).

## Γενικά

### Ανάκτηση δημιουργημένων τιμών

Ενεργοποιεί την υποστήριξη αυτόματης επαύξησης πεδίων δεδομένων της τρέχουσας ODBC ή της προέλευσης δεδομένων JDBC. Επιλέξτε αυτό το πλαίσιο ελέγχου, εάν η βάση δεδομένων δεν υποστηρίζει το γνώρισμα αυτόματης αύξησης στην στοιβάδα SDBCX. Γενικά, η αυτόματη αύξηση επιλέγεται για το πεδίο πρωτεύοντος κλειδιού.

### Πρόταση αυτόματης αύξησης

Εισάγετε το προσδιοριστικό εντολής SQL που πληροφορεί την προέλευση δεδομένων σε αυτόματη αύξηση ενός συγκεκριμένου ακέραιου πεδίου δεδομένων. Παραδείγματος χάρη, μια τυπική πρόταση SQL για τη δημιουργία πεδίου δεδομένων είναι:

CREATE TABLE "πίνακας1" ("id" INTEGER)

Για αυτόματη αύξηση του πεδίου δεδομένων "αναγνωριστικού (id)" σε μια βάση δεδομένων MySQL, αλλάξτε την πρόταση σε:

CREATE TABLE "πίνακας1" ("id" INTEGER AUTO_INCREMENT)

Με άλλα λόγια, εισάγετε το AUTO_INCREMENT στο πλαίσιο πρότασης αυτόματης αύξησης.

### Ερώτημα των δημιουργούμενων τιμών

Εισάγετε μια πρόταση SQL που επιστρέφει την τελευταία αυτόματα αυξανόμενη τιμή για το πεδίο δεδομένων του πρωτεύοντος κλειδιού. Παραδείγματος χάρη:

SELECT LAST_INSERT_D();

### Χρησιμοποιήστε τους περιορισμούς ονοματολογίας SQL92

Επιτρέπονται μόνο ονόματα που χρησιμοποιούν χαρακτήρες που ακολουθούν τους περιορισμούς οναμασίας στην προέλευση δεδομένων. Όλοι οι άλλοι χαρακτήρες απορρίπτονται. Κάθε όνομα πρέπει να αρχίζει με μικρό ή κεφαλαίο γράμμα, ή υπογράμμιση (_). Οι υπόλοιποι χαρακτήρες μπορεί να είναι γράμματα ASCII, υπογραμμίσεις και αριθμοί.

### Χρησιμοποιήστε κατάλογο για βάσεις δεδομένων με βάση αρχείο

Χρησιμοποιεί την τρέχουσα προέλευση δεδομένων του καταλόγου. Αυτό είναι χρήσιμο όταν η προέλευση δεδομένων ODBC είναι ένας διακομιστής βάσης δεδομένων. Εάν η προέλευση δεδομένων είναι οδηγός dBASE, αφήστε αυτό το πλαίσιο ελέγχου καθαρό.

Παρακαλούμε, υποστηρίξτε μας!